Ehdotus neuvoston asetukseksi (EY) omenoiden, päärynöiden, persikoiden ja nektariinien yhteisön tuotannon tervehdyttämisestä



Virallinen lehti nro C 124 , 21/04/1997 s. 0026



Ehdotus neuvoston asetukseksi (EY) omenoiden, päärynöiden, persikoiden ja nektariinien yhteisön tuotannon tervehdyttämisestä (97/C 124/04) KOM(97) 35 lopull. - 97/0031 (CNS) (Komission esittämä 13 päivänä helmikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että omenoiden, päärynöiden, persikoiden ja nektariinien yhteisön tuotannolle on ominaista tietty tarjonnan ja kysynnän välinen epäsuhta; tämä tilanne oikeuttaa markkinointivuosina 1990/1991 ja 1994/1995 omenoiden osalta ja markkinointivuonna 1995 persikoiden ja nektariinien osalta käyttöön otettujen yhteisön tuotannon tervehdyttämistoimien saattamisen uudelleen voimaan siten, että ne koskevat myös päärynöitä, olisi rajoitettava toimeen oikeutettujen alojen määrää ja jätettävä ulkopuolelle vähemmän tuottoisat hedelmätarhat; alat on jaettava jäsenvaltioiden välillä kunkin jäsenvaltion hedelmätarhojen, tuotannon ja markkinoilta vetämisen mukaan; jakoa olisi voitava muuttaa raivattavan pinta-alan optimoimiseksi; on lisäksi tarpeen sallia, että jäsenvaltiot voivat määritellä alueet ja edellytykset, joilla toimea sovelletaan, jotta sen täytäntöönpano ei häiritsisi tiettyjen alueiden taloudellista ja ekologista tasapainoa, yhtenäisen palkkion määrä olisi vahvistettava ottaen huomioon sekä raivauskustannukset että tuottajan tulonmenetykset, ja raivauspalkkion tarkoituksena on perustamissopimuksen 39 artiklassa määrättyjen tavoitteiden toteutuminen: olisi säädettävä toimenpiteen rahoittamisesta Euroopan maatalouden ohjaus- ja tukirahaston (EMOTR) tukiosastosta, ON ANTANUT TÄMÄN ASETUKSEN: 1 artikla 1. Omenoiden, päärynöiden, persikoiden ja nektariinien yhteisön tuottajan voivat hakemuksesta ja tässä asetuksessa säädetyillä edellytyksillä saada yhtenäisen palkkion omena-, päärynä-, persikka- ja nektariinipuiden raivauksesta. 2. Raivauspalkkio myönnetään enintään 10 000 hehtaarin alan raivauksesta tuoteryhmittäin toisaalta omenoista ja päärynöistä ja toisaalta persikoista ja nektariineista seuraavasti: >TAULUKON PAIKKA> Komissio voi ensimmäisessä alakohdassa säädetyn enimmäispinta-alan rajoissa muuttaa edellä olevaa jakoa 6 artiklassa säädetyn menettelyn mukaisesti sellaisen raivattavan alan optimoimiseksi, josta voidaan myöntää raivauspalkkio. 3. Jäsenvaltioiden - on määriteltävä taloudellisilla ja ekologisilla perusteilla alueet, joilla raivauspalkkio myönnetään, - on määriteltävä edellytykset, joilla voidaan erityisesti turvata kyseisten alueiden taloudellinen ja ekologinen tasapaino. Niiden on ilmoitettava nämä alueet ja edellytykset komissiolle heti, kun ne on hyväksytty. 2 artikla (1) Raivauspalkkion myöntämisen edellytyksenä on edunsaajan kirjallinen sitoumus, jossa hän sitoutuu a) raivaamaan tai raivauttamaan yhdellä kertaa ennen 6 artiklassa säädetyn menettelyn mukaisesti annettua päivämäärää omena-, päärynä-, persikka- tai nektariinipuista muodostuvan hedelmätarhansa tai osan siitä siten, että raivattu pinta-ala on vähintään 0,5 hehtaaria tuoteryhmää kohden, b) 6 artiklassa säädettyä menettelyä noudattaen annettujen säännösten mukaisesti olemaan istuttamatta omena-, päärynä-, persikka- tai nektariinipuita. (2) Tässä asetuksessa ja kummankin 1 artiklan 2 kohdassa tarkoitetun tuoteryhmän osalta "hedelmätarhalla" tarkoitetaan tilan kaikkia sellaisia istutettuja lohkoja yhteensä, joiden istutustiheys on vähintään 300 puuta hehtaarilla. 3 artikla Raivauspalkkion vahvistamisessa otetaan huomioon erityisesti tai raivauskustannukset ja raivaustoimet toteuttaneiden tuottajien tulonmenetykset. 4 artikla Jäsenvaltioiden on valvottava, että raivauspalkkion saajat noudattavat 2 artiklassa tarkoitettuja sitoumuksia. Niiden on toteutettava tarvittavat lisätoimenpiteet erityisesti tämän järjestelyn säännösten noudattamisen varmistamiseksi. Niiden on ilmoitettava komissiolle tätä varten toteutetut toimenpiteet. 5 artikla Tässä asetuksessa säädettyjä toimenpiteitä pidetään yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1), sellaisena kuin se on viimeksi muutettuna asetuksella (EY) N:o 1287/95 (2), 3 artiklan mukaisina maatalousmarkkinoiden säätelemiseen tähtäävinä interventioina. Ne rahoitetaan EMOTR:n tukiosastosta. 6 artikla Raivauspalkkion määrä ja yksityiskohtaiset säännöt tämän asetuksen soveltamisesta vahvistetaan hedelmä- ja vihannesalan yhteisestä markkinajärjestelystä 28. lokakuuta 1996 annetun neuvoston asetuksen (EY) N:o 2200/96 (3) 46 artiklassa säädettyä menettelyä noudattaen. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 94, 28.4.1970, s. 13. (2) EYVL N:o L 125, 8.6.1995, s. 1. (3) EYVL N:o L 297, 21.11.1996, s. 1.